Rt dobre nade
Rt dobre nade (afr. Kaap die Goeie Hoop) jeste kameniti rt na atlantskoj obali Južnoafričke Republike. Postoji veoma česta zabluda da je ovaj rt najjužnija tačka Afrike, ali to nije tačno. Najjužnija tačka Afrike je Igleni rt, udaljen oko 150 km jugoistočno. Kao jedan od najpoznatijih rtova u južnom Atlantiku, Rt dobre nade bio je od posebnog značaja mornarima dugo godina i često se spominje samo kao "Rt".